Aalborg Stiftstidende, 1846-06-24
– Efter Berl. Td." og Fædrel." meddele vi Festen til Minde om Tycho Brahes trehundredaarige Fødselsdag, der feiredes igaar. Flere Dampskibe vare afgaaede herfra til Hveen tidlig om Morgenen, og Kl. 12 satte 6 Dampskibe sig i Bevægelse fra Qvæsthuusgaden og Toldboden, hvor en talrig Menneskemasse havde forsamlet sig, ligesom ogsaa paa Langelinie; man hilsede hverandre gjensidig med Hurraraab, og det var et skjønt Skue at see den tætte Menneskeklynge i Land, og de mange Dampskibe, imellem hvilke en sand Væddekamp syntes at opstaae. Ombord paa Hertha var Tycho Brahes Buste, Musiken og Sangerne. Ude i Sundet overleverede Adv. Lehmann det scandinaviske Selskabs Sangforening fra Selskabets Bestyrelse en efter et Udkast af Const. Hansen malet Silkefane, forestillende Braga, syngende til Harpens Lyd, imedens hans Hjelm og Skjold ligger ved hans Fødder. Taleren bemærkede, at Fanen skulde være en Anerkjendelse af, hvad Selskabet skyldte sin Sangforening, og han endte med at udbringe et Leve for dens Stifter og Dirigent, Hr. Syngelærer Rung. Efterat alle Passagererne vare blevne landsatte paa Hveen, førtes Tycho Brahes laurbærkrandsede Buste i Land, hvor den modtoges af en Kanonsalut, og bares af 4 danske Sømænd i Procession, med Musiken i Spidsen, op til Uranienborgs Ruiner, hvor den under Kanonsalut sattes paa en Tribune, hvorfra det standinaviske Selskabs Formand, Prof. Sommer, efter nogle indledende Ord, ønskede Tychos Aand velkommen paa disse Steder. Efterat en smuk Cantate af Prof. Heiberg, og Syngelærer Rung var afsungen af et Chor af over 300 Mandsstemmer, overleverede Adv. Lehmann Hveenboerne Tycho Brahes Buste, som et Minde om denne store Mand og denne Dag; han yttrede, at ligesom man nu i Kjøbenhavn tænkte paa at opføre en Mindestøtte for ham paa en af Byens offentlige Pladse, saaledes vilde det ogsaa være ønskeligt, om de Svenske paa Hveen vilde opføre en høi Obelisk for ham, idet han viste, at de havde ligesaa god Part i ham som de Danske. Øens Præst, Hr. Savarin, takkede for Gaven, som han sagde skulde blive opstillet i Kirken, hvorhen den ogsaa senere førtes. Professor Thomander fra Lund holdt derpaa et improviseret Foredrag, som knyttede sig til Adv. Lehmanns Yttring angaaende Opførelsen af en Obelisk paa Øen, og hvori han paa en høist genial og smuk Maade yttrede, at han meget betvivlede, at en saadan vilde blive opført, fordi hans Nation var, som han sagde, en snal Nation", men ligesom man ved et Tilfælde idag havde maattet synge Sangen uden Texten, saaledes maatte man ogsaa her være fornøiet med at have Aanden uden at see Tegnet. – Hermed var nu den egentlige Fest endt, og man skiltes nu ad for i Kungsgaardens Have i mindre Grupper at indtage Forfriskninger. Man leirede sig i Græsset, og megen Lyst og Munterhed herskede overalt. Senere samlede Musiken og Sangforeningerne sig, og der udbragtes da under meget bifald et Leve for Prof. Clausen, der nylig er vendt tilbage fra sin eetaarige Udenlandsreise. Han takkede for den hjertelige Modtagelse og glædede sig til at være kommen hjem til en saadan Fest. Mag. Anderson fra Lund holdt derpaa et længere Foredrag og udbragte et Leve for de tilstedeværende Danske. Adv. Lehmann og Prof. Thomander udbragte derpaa et Leye for Kong Oscar og Kong Christian den Ottende, der begge modtoges med enthusiastiske Hurraraab. Cand. Ploug udbragte endnu et Leve for Norge, og derpaa satte man sig i Bevægelse for at gaae ombord, imedens man dog først endnu besøgte Uranienborgs Ruiner, hvor Cand. Ploug udbragte et Leve for Hveenboerne, hvem han tillige takkede for at den viste Gjæstfrihed og Velvillie. Dr. Sturzenbecker udbragte derpaa et Leye for det danske Folk, og en svensk Skolelærer, reciterede til Slutning et smukt lille Poem i Dagens Anledning. Der udbragtes endnu et Leve for Adv. Lehmann, som takkede og ønskede, at man vilde bevare det Jndtryk, som man bragte hjem med sig om denne Fest, og, naar Tiden kom, handle derefter. Man gik nu ud til Landingsstedet og ombord i Dampskibene. Passagererne paa Hertha udbragte endnu forinden de forlode dette, et Leve for Skibets Fører, Lieutenant Wisberg, for Prof. Heiberg og Syngelærer Rung. Man maa beklage, at man ikke ved selve Høitideligheden paa Hveen særligen mindedes Prof. Heiberg, der dog fornemmelig havde fortjent det, som den der især har forherliget Tycho Brahes Minde og givet Jdeen og Impulsen til den hele Fest. – Saaledes endtes denne Fest, der med Sandhed kan kaldes en Folkefest, da Folk af alle Stænder deeltoge i den. 6 a 8000 Mennesker, hvoraf et Par Tusinde Svenske, vare vist forsamlede paa den lille Ø, der eier saa store Minder.